हत्या का आरोपी दो दिन के रिमांड पर, तलवार बरामद
सिरियारीथाना क्षेत्र के लाडवा गांव में अपनी प|ी से मोबाइल पर बात करने के आक्रोशित होकर एक युवक की हत्या करने के मामले में गिरफ्तार किए गए आरोपी को मंगलवार को कोर्ट में पेश किया, जहां से उसे दो दिन के लिए रिमांड पर रखा है। आरोपी से घटना में प्रयुक्त तलवार को बरामद कर लिया है। आरोपी से पूछताछ कर घटना से जुड़े हुए आवश्यक तथ्य जुटाए जा रहे हैं।
पुलिस के अनुसार बांसोर ग्राम पंचायत के लाडवा गांव में सोमवार सुबह लक्ष्मणसिंह (32) पुत्र उदयसिंह की इसी गांव में रहने वाले लक्ष्मणसिंह (42) पुत्र मोडसिंह ने तलवार से दनादन वार कर उसकी नृशंस हत्या कर दी थी। पुलिस ने इस मामले में आरोपी को गिरफ्तार कर लिया था।
उसे कोर्ट में पेश किया गया, जहां से मजिस्ट्रेट ने उसे दो दिन के लिए रिमांड पर रखने के आदेश दिए। सिरियारी थाना प्रभारी खीयाराम ने बताया कि आरोपी की निशानदेही पर घटना में प्रयुक्त की गई तलवार को बरामद कर लिया है। उसके घटना के समय पहने भी पुलिस ने अपने कब्जे में लिए हैं।
bho_Deva hin_Deva hin_Deva hin_Deva